ΓΡΑΠΤΗ ΕΡΩΤΗΣΗ E-1428/02

υποβολή: Isidoro Snchez Garca (ELDR) προς το Συμβούλιο

(23 Μαΐου 2002)

Θέμα: Η κρίση στη Βενεζουέλα

Η Βενεζουέλα είναι μία δημοκρατική χώρα της Λατινικής Αμερικής με μεγάλη δημοκρατική παράδοση όπου διαμένουν εκατοντάδες χιλιάδες πολίτες της Κοινότητας και η οποία, για διάφορους λόγους, διατηρεί στενές σχέσεις με την Ευρωπαϊκή Ένωση και τα κράτη μέλη της.

Ως γνωστόν, η Βενεζουέλα αντιμετώπισε στις 11 Απριλίου 2002 μία τεράστια κοινωνικοπολιτική κρίση, με αιματηρά επεισόδια, η οποία προκάλεσε σοβαρότατη αναστάτωση στη ζωή των πολιτών της Βενεζουέλα, μέχρι σημείου να επέλθει μία εφήμερη αλλαγή στην Προεδρία της Δημοκρατίας, εξ αιτίας ιδιαίτερων κοινωνικοπολιτικών λόγων που εξέπληξαν και ανησύχησαν πολλούς από εμάς.

Στο πλαίσιο του άρθρου 21 της Συνθήκης της Ευρωπαϊκής Ένωσης, το οποίο αφορά τις σχέσεις μεταξύ του Ευρωπαϊκού Κοινοβουλίου και του Συμβουλίου επί θεμάτων εξωτερικής πολιτικής και ασφάλειας, ποια είναι η εκτίμηση του Συμβουλίου σχετικά με την εν λόγω κρίση και ποια μέτρα σκοπεύει να λάβει, σε ένα προσεχές μέλλον, όσον αφορά την κατάσταση στην Βενεζουέλα·

Απάντηση

(6 Φεβρουαρίου 2003)

1. Το Συμβούλιοπενθυμίζει στον αξιότιμο κ. βουλευτή την απάντηση που ήδη απηύθυνε στον Μιχαήλ Παπαγιαννάκη στην ερώτηση Ρ-1263/02 σχετικά με το ίδιο θέμα.

Το Συμβούλιο παρακολουθεί εκ του σύνεγγυς την εξέλιξη των πολιτικών και κοινωνικών συμβάντων που οδήγησαν στη βία της 11ης Απριλίου και στην ανατροπή της συνταγματικής τάξης στη Βενεζουέλα.

2. Την Παρασκευή 12 Απριλίου, η Ισπανία εξέδωσε, ως Προεδρία του Συμβουλίου της Ευρωπαϊκής Ένωσης, δήλωση για την κατάσταση στη Βενεζουέλα, με την οποία καταδικάζει σθεναρά την απώλεια ανθρωπίνων ζωών και διαβιβάζει τα συλλυπητήριά της προς τις οικογένειες των θυμάτων. Η Προεδρία εξεδήλωσε επίσης την ανεπιφύλακτηποστήριξη και την αμέριστη αλληλεγγύη της προς τον λαό της Βενεζουέλας, απηύθυνε δε έκκληση για τερματισμό κάθε βιαιοπραγίας. Τέλος, κάλεσε τη μεταβατική κυβέρνηση να σεβαστεί τις δημοκρατικές αξίες και θεσμούς, ούτως ώστε να ξεπεραστεί η κρίση μέσα σε πλαίσιο εθνικής ομόνοιας και πλήρους σεβασμού των θεμελιωδών δικαιωμάτων και ελευθεριών.

3. Έκτοτε, η ΕΕ έχει εκμεταλλευθεί τις ευκαιρίες που προσφέρουν οι σχέσεις της με τη Βενεζουέλα προκειμένου να της εκφράσει την ικανοποίησή της για την αποκατάσταση των δημοκρατικών θεσμών, καιποστηρίζει τις κινήσεις του Προέδρου Τσάβες για συμφιλίωση και διάλογο, προκειμένου να μπορέσει ο λαός της Βενεζουέλας να προσδώσει στη δημοκρατία όλη της τη διάσταση.

4. Το Συμβούλιο έχει επανειλημμένα τονίσει τη σημασία που αποδίδει στην ανάπτυξη του κράτους δικαίου, στον πλήρη σεβασμό των ανθρωπίνων δικαιωμάτων και των θεμελιωδών ελευθεριών.

5. Το Συμβούλιο ελπίζει ότι όλοι οι πολιτικοί και κοινωνικοί παράγοντες της Βενεζουέλας, όπως και τα μέσα ενημέρωσης, θα ενεργήσουνπεύθυνα προκειμένου να διατηρηθεί η σταθερότητα και θα προσπαθήσουν να επιλύσουν τυχόν διαφορές με ειρηνικό και εποικοδομητικό διάλογο.

6. Κατά τη διάρκεια γεύματος με την ευκαιρία της συνάντησης του Συμβουλίου στις 15 Απριλίου 2002, οιπουργοί συζήτησαν σχετικά με τα γεγονότα στη Βενεζουέλα. Υπογράμμισαν ότι έχει σημασία να διαφυλαχθούν οι δημοκρατικές αρχές, συγκεκριμένα βάσει του Χάρτη του Οργανισμού των Αμερικανικών κρατών. Εξάλλου, το Συμβούλιοπενθυμίζει στον αξιότιμο κ. βουλευτή τη δήλωση της Προεδρίας εξ ονόματος της Ευρωπαϊκής Ένωσης με ημερομηνία 9 Οκτωβρίου 2001.